Uredba Komisije (ES) št. 849/2002

z dne 22. maja 2002

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], kot je bila nazadnje spremenjena z Uredbo Komisije (ES) št. 796/2002 [2], in zlasti člena 9 Uredbe,

ob upoštevanju naslednjega:

(1) Zaradi zagotavljanja enotne uporabe kombinirane nomenklature, ki je priloga Uredbe (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.

(2) Uredba (EGS) št. 2658/87 določa splošna pravila za razlaganje kombinirane nomenklature. Ta pravila se uporabljajo tudi za vse druge nomenklature, ki v celoti ali delno temeljijo na njej ali ji dodajajo dodatne pododdelke in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo.

(3) V skladu z navedenimi splošnimi pravili je treba blago iz stolpca 1 preglednice, ki je priloga k tej uredbi, uvrstiti v ustrezne tarifne oznake KN iz stolpca 2, in sicer iz razlogov navedenih v stolpcu 3.

(4) Primerno je, da se v skladu z določbami člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], kot je bila nazadnje spremenjena z Uredbo (ES) št. 2700/2000 Evropskega parlamenta in Sveta [4], imetnik za obdobje treh mesecev lahko še naprej sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi držav članic in ki niso v skladu z določbami te uredbe.

(5) Ukrepi, predvideni s to uredbo, so v skladu z mnenjem Odbora za carinski zakonik –

SPREJELA NASLEDNJO UREDBO

Člen 1

Blago, poimenovano v stolpcu 1 priložene preglednice, se uvrsti v kombinirano nomenklaturo v ustrezne tarifne oznake KN iz stolpca 2.

Člen 2

V skladu z določbami člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic, in ki niso v skladu z določbami te uredbe.

Člen 3

Ta uredba začne veljati 20. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. maja 2002

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 128, 15.5.2002, str. 8.

[3] UL L 302, 19.10.1992, str. 1.

[4] UL L 311, 12.12.2000, str. 17.

--------------------------------------------------

PRILOGA

Poimenovanje | Uvrstitev (tarifna oznaka KN) | Utemeljitev |

(1) | (2) | (3) |

Obutev s podplatom in zgornjim delom iz plastične mase, s podplatom in peto, ki skupaj merita manj kakor 3 cm v višino. Za oblikovanje podplata in delov zgornjega dela (dvignjenih stranskih delov) se uporabi samo en kos materiala. Drugi del gornjega dela se sestoji iz plastičnega pasu, ki gre preko noge in je pritrjen ob straneh s štirimi vodoravnimi zatiki. (glej sliko št. 621) | 64029939 | Uvrstitev določata splošni pravili 1 in 6 za razlaganje kombinirane nomenklature in besedilo tarifnih oznak KN 6402, 640299 in 64029939. Za gornji del čevlja se upošteva del čevlja, ki pokriva nogo povrhu in ob straneh. Glej tudi Pojasnjevalne opombe HS k Poglavju 64, Splošne določbe, (D). Ker zatiki niso pritrjeni na del čevlja, ki tvori podplat, tega čevlja ni mogoče uvrstiti pod tarifno oznako KN 64022000. |

+++++ TIFF +++++

--------------------------------------------------